Oficiālais Vēstnesis L 044 , 17/02/1994 Lpp. 0033 - 0034

Speciālizdevums somu valodā: Nodaļa 3 Sējums 56 Lpp. 0054

Speciālizdevums zviedru valodā: Nodaļa 3 Sējums 56 Lpp. 0054



Komisijas Lēmums (1994. gada 16. februāris), ar ko izveido to trešo valstu pagaidu sarakstu, no kurām dalībvalstis atļauj ievest medījamo dzīvnieku gaļu (94/86/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 16. jūnija Direktīvu 92/45/EEK par sabiedrības veselības un dzīvnieku veselības problēmām, kas saistītas ar medījamo dzīvnieku nogalināšanu un medījamo dzīvnieku gaļas laišanu tirgū [1], kas grozīta ar Direktīvu 92/116/EEK [2], un jo īpaši tās 16. panta 2. un 3. punktu, tā kā medījamo dzīvnieku gaļu ieved no trešām valstīm vai trešo valstu daļām, kuras dalībvalstīm var sniegt garantijas, kas ir līdzvērtīgas nosacījumiem, kas noteikti attiecībā uz realizāciju Kopienas tirgū; tā kā, lai atvieglotu jauno kontroles sistēmu, jāizveido to attiecīgo trešo valstu vai trešo valstu daļu saraksts, no kurām ir atļauts ievest medījamo putnu vai citu savvaļas medījamo dzīvnieku gaļu; tā kā ir pamatoti nošķirt svaigas nagaiņu gaļas atļautu ievešanu no trešām valstīm, kas iekļautas pielikuma I daļā Padomes Lēmumā 79/542/EEK [3], kas grozīts ar Komisijas Lēmumu 93/507/EEK [4]; tā kā, izskatot tos pielāgojumus jaunajai sistēmai, kas sekos pēc minēto sarakstu pieņemšanas, ir pamatoti paredzēt to piemērošanas laikposmu; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Dalībvalstis atļauj ievest medījamo putnu gaļu no trešām valstīm, kas iekļautas pielikuma I daļā. Dalībvalstis atļauj ievest medījamo dzīvnieku gaļu, izņemot medījamo putnu gaļu, no trešām valstīm, kas iekļautas pielikuma II daļā. 2. pants Šo lēmumu piemēro no 1994. gada 1. jūlija. 3. pants Šis lēmums ir adresēts dalībvalstīm. Briselē, 1994. gada 16. februārī Komisijas vārdā — Komisijas loceklis René Steichen [1] OV L 268, 14.9.1992., 35. lpp. [2] OV L 62, 15.3.1993., 1. lpp. [3] OV L 146, 14.6.1979., 15. lpp. [4] OV L 237, 22.9.1993., 36. lpp. -------------------------------------------------- PIELIKUMS Turpmākie saraksti ir principiāli saraksti, un ievedumam jāatbilst attiecīgajām dzīvnieku un sabiedrības veselības prasībām. I DAĻA To trešo valstu saraksts, no kurām dalībvalstis atļauj ievest medījamo putnu gaļu - To trešo valstu saraksts, no kurām dalībvalstis atļauj ievest svaigu putnu gaļu un kuras iekļautas Komisijas Lēmumā 94/85/EK [1], bet izņemot trešās valstis, kam atļauts uz Kopienu izvest svaigu mājputnu gaļu atbilstīgi izņēmumiem Komisijas Lēmuma 93/342/EEK [2] 4. panta 3. un 4. punktā. - Grenlande II DAĻA To trešo valstu saraksts, no kurām dalībvalstis atļauj ievest medījamo dzīvnieku gaļu, izņemot medījamo putnu gaļu A. Pārnadžu un nepārnadžu gaļa: trešās valstis, kuras attiecas uz svaigu savvaļas pārnadžu un savvaļas nepārnadžu gaļu, uzskaitītas kolonnās Padomes Lēmuma 79/542/EEK pielikuma pirmajā daļā, ņemot vērā visus ierobežojumus, kuri noteikti kolonnā, kas attiecas uz īpašām prasībām svaigai gaļai. B. To savvaļas medījamo dzīvnieku gaļa, kas nav minēti I daļā un II daļas A punktā iepriekš: trešās valstis, kas uzskaitītas Padomes Lēmuma 79/542/EEK pielikuma pirmajā daļā. [1] OV L 44, 17.2.1994., 31. lpp. [2] OV L 137, 8.6.1993., 24. lpp. --------------------------------------------------